Hillary Clinton hampaði kannski ekki sigri í forsetaslagnum en sem fyrirmynd fyrir allar ungar konur í heiminum trónir hún á toppnum í dag . Það skilar sér í gegn í lokaávarpi hennar . Ég mæli eindregið með heimildarmynd sem Rúv sýndi nýverið , Choice 2016 eða Valið 2016 . Þetta er ný heimildarmynd um forsetaframbjóðendurna þau Hillary og Trump . Í henni er farið yfir bakgrunn þeirra , barnæsku og persónuleika . Meira hefur verið fjallað um bakgrunn og barnæsku Trump að mínu mati . Því vakti sá hluti myndarinnar sem fjallaði um barnæsku Hillary áhuga minn . Þar sem ég stóð inn í stofu í dag og horfði á þessa konu ávarpa stuðningsmenn sína í beinni útsendingu eftir sáran ósigur birtist hún mér algjörlega . Ég sá litla stúlku með stóra drauma og mikinn metnað sem stanslaust fékk að heyra að hún væri ekki nógu góð standa teinrétta og tala til ungra kvenna og stúlkna sérstaklega . Það hafði augljóslega fokið ryk í annað auga hennar og ég fann hvað hún var virkilega stolt af sér .